Legal Document

Category: 988

Text:
85. ΠΡΟΕΔΡΙΚΟ ΔΙΑΤΑΓΜΑ υπ΄αριθ.363 της 27/28 Νοεμ.1997 (ΦΕΚ Α΄241) Διατήρηση εποπτείας του Υπουργείου Εθνικής Άμυνας επί Ν.Π.Δ.Δ. Έχοντας υπόψη: α.Τις διατάξεις του άρθρ. 1 παρ. 2 εδάφ. η΄-ι΄του Νόμ. 2503/97 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ Α΄107). β. Τις διατάξεις του άρθρ. 29Ατου Νόμ. 1558/85 «Κυβέρνηση και κυβερνητικά όργανα» (ΦΕΚ Α΄137), που προστέθηκε με το άρθρ. 27 του Νόμ. 2081/92 (Φεκ Α΄154), όπως αντικαταστάθηκε με το άρθρ. 1 παρ. 2α του Νόμ.. 2469/97 (ΦΕΚ Α΄38). γ.Την υπ’ αριθ. ΔΙΔΚ/Φ.1/20199/5-9-97 Κοινή Απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης για την ανάθεση, αρμοδιοτήτων στους Υφυπουργούς ΕΣ.Δ.Δ.Α. (ΦΕΚ Β΄801), όπως τροποποιήθηκε με την  υπ’  αριθ. ΔΙΔΚ/Φ.1/23470/ 20-10-97 όμοιά της (ΦΕΚ Β΄924). δ.Το γεγονός ότι οι ειδικοί λόγοι που επιβάλλουν τη διατήρηση της εποπτείας του Υπουργείου Εθνικής Άμυνας επί των Ν.Π.Δ.Δ. του άρθρ. 1 του παρόντος Δ/τος ανάγονται κύρια σε θέματα ασφαλιστικού καθεστώτος των στελεχών των Ενόπλων Δυνάμεων, διατήρησης της επαφής του λαού με τις Ένοπλες Δυνάμεις μέσω της ενεργού εφεδρείας, συνεταιριστικής οικοδομικής πολιτικής των Αξιωματικών, ύπαρξης κληροδοτημάτων και κληροδοσιών προς τις Ένοπλες Δυνάμεις, υποβοήθησης και αρωγής αποστράτων στελεχών και αναπήρων και θυμάτων πολέμου, αντικείμενα, που λόγω της ιδιαίτερης φύσης του Υπουργείου Εθνικής Άμυνας με την κατά κλάδο των Ενόπλων Δυνάμεων δόμησή του (Στρατός Ξηράς, Πολεμικό Ναυτικό, Πολεμική Αεροπορία), απαιτούν τον ενιαίο  συντονισμό και εποπτεία τους στο επίπεδο του Υπουργείου Εθνικής Άμυνας για την επίτευξη του σκοπού που έκαστο εξ αυτών των Ν.Π.Δ.Δ. επιτελεί. ε.Το γεγονός ότι από τις διατάξεις του παρόντος Δ/τος δεν προκαλείται δαπάνη σε βάρος του κρατικού προϋπολογισμού. (Μετά τη σελ. 26,444)  Σελ. 26,445 Τεύχος 1382 Σελ. 39 Υπουργείο Εθνικής Άμυνας 36.Α.α.84-85 71 στ.Την υπ΄αριθ.542/97 γνωμοδότηση του Συμβουλίου της Επικρατείας, μετά από πρόταση των Υπουργού Εθνικής Άμυνας και Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρ.1.-Διατηρείται η εποπτεία του Υπουργείου Εθνικής Άμυνας επί των κάτωθι Νομικών Προσώπων Δημοσίου Δικαίου (Ν.Π.Δ.Δ.): α. Πολεμικό Μουσείο. β.Ανώτατη Πανελλήνια Ομοσπονδία Εφέδρων Αξιωματικών καθώς και Σύνδεσμοι Εφέδρων Αξιωματικών Νομού (51 στις πρωτεύουσες Νομαρχιακών Αυτοδιοικήσεων της επικράτειας και 3 στην Περιφέρεια Αττικής). γ.Μετοχικό Ταμείο Στρατού. δ. Αυτόνομος Οικοδομικός Οργανισμός Αξιωματικών. ε. Ταμείο Αλληλοβοηθείας Στρατού στ. Νοσηλευτικό  ΄Ιδρυμα   Μετοχικού   Ταμείου  Στρατού ζ.Ταμείο Αρωγής Αναπήρων και Θυμάτων Πολέμου η.Ταμείο Εθνικής Αμυνας θ.Λέσχη Αξιωματικών Ενόπλων Δυνάμεων. ι.Ένωση Αποστράτων Αξιωματικών Στρατού ια.Ταμείο Αλληλοβοηθείας Υπαλλήλων Μετοχικού Ταμείου Στρατού. ιβ. Ταμείο Αρωγής Μονίμων Πολιτικών Υπαλλήλων ΥΕΘΑ/ΓΕΣ ιγ. Ταμεί ο Αλληλοβοηθείας Ναυτικού ιδ. Μετοχικό Ταμείο Ναυτικού. ιε.Ταμείο Πρόνοιας Ναυτικού ιστ.Ελληνική Θαλάσσια Ένωση ιζ. Ένωση Αποστράτων Αξιωματικών Ναυτικού ιη.Μετοχικό Ταμείο Αεροπορίας ιθ.Ταμείο Αλληλοβοηθείας Στρατιωτικών Αεροπορίας. κ. Ταμείο Αεροπορικής Άμυνας. κα.΄Ενωση Αποστράτων Αξιωματικών Αεροπορίας. Άρθρ.2.-Η ισχύς του παρόντος Δ/τος αρχίζει από την δημοσίευσή του στην Εφημερίδα της Κυβερνήσεως.